AIŠKINAMASIS RAŠTAS

Dėl įgaliojimų Molėtų rajono savivaldybės atstovui dalyvauti uždarosios akcinės bendrovės „Molėtų šiluma“ neeiliniame visuotiniame akcininkų susirinkime suteikimo

**1. Parengto tarybos sprendimo projekto tikslai ir uždaviniai**

UAB „Molėtų šiluma“ (toliau – Bendrovė) 2016 m. sausio 13 d. pranešimu „Apie neeilinio visuotinio akcininkų susirinkimo sušaukimą“ informavo, kad 2016 m. vasario 17 d. 14 val. vyks neeilinis visuotinis akcininkų susirinkimas. Susirinkimo darbotvarkė - dėl Bendrovės finansinės atskaitomybės ir licencijuojamos veiklos auditoriaus rinkimų 2015-2017 metams ir dėl auditoriaus atlyginimo. Pateiktas sprendimo projektas, kuriame nurodoma, kad bus balsuojama už uždarosios akcinės bendrovės „Audit & Accounting” išrinkimą uždarosios akcinės bendrovės „Molėtų šiluma“ finansinės atskaitomybės ir licencijuojamos veiklos auditui už 2015-2017 metus atlikti ir tvirtinti 1480 Eur be PVM už vienerius metus auditoriaus atlyginimą. Atstovauti Molėtų rajono savivaldybę Bendrovės 2016 m. vasario 17 d. įvyksiančiame neeiliniame visuotiniame akcininkų susirinkime suteikiami įgaliojimai Molėtų rajono savivaldybės administracijos direktoriui Sauliui Jauneikai.

Parengto sprendimo projekto tikslas – suteikti įgaliojimus Molėtų rajono savivaldybės atstovui dalyvauti UAB „Molėtų šiluma“ neeiliniame visuotiniame akcininkų susirinkime ir balsuoti už uždarosios akcinės bendrovės „Audit & Accounting” išrinkimą uždarosios akcinės bendrovės „Molėtų šiluma“ finansinės atskaitomybės ir licencijuojamos veiklos auditui už 2015-2017 metus atlikti ir tvirtinti 1480 Eur be PVM už vienerius metus auditoriaus atlyginimą. UAB „Molėtų šiluma“ neeilinio visuotinio akcininkų susirinkimo sprendimo projektas pridedamas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 24 punktas ir 3 dalies 9 punktas, 4 dalis;

Lietuvos Respublikos įmonių finansinės atskaitomybės įstatymo 24 straipsnio 1 dalis;

Lietuvos Respublikos akcinių bendrovių įstatymo 14 straipsnio 7 dalis, 20 straipsnio 1 dalies 5 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdomi teisės aktai, neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracijos direktorius Saulius Jauneika

Parengė

Turto skyriaus vedėja

Aldona Rusteikienė